
****

**ประกาศองค์การบริหารส่วนตำบลวังทอง**

**เรื่อง รับสมัครสอบแข่งขันบุคคลเพื่อสรรหาและเลือกสรรเป็นพนักงานจ้าง**

**ขององค์การบริหารส่วนตำบลวังทอง ประจำปี ๒๕๖๑**

………………………………………………..

ด้วย องค์การบริหารส่วนตำบลวังทอง อำเภอนาวัง จังหวัดหนองบัวลำภู จะดำเนินการ

รับสมัครบุคคลเพื่อสรรหาและเลือกสรรแต่งตั้งให้เป็นพนักงานจ้างขององค์การบริหารส่วนตำบลวังทอง

อาศัยอำนาจตามมาตรา ๑๓ มาตรา ๑๔ ประกอบกับมาตรา ๒๒ และมาตรา ๒๖ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ และมติคณะกรรมการพนักงานส่วนตำบลจังหวัดหนองบัวลำภู ในการประชุมครั้งที่ ๔/ ๒๕๖๑ เมื่อวันที่ ๓๐ เมษายน ๒๕๖๑ มีมติเห็นชอบพนักงานจ้างทั่วไป ลาออก และมติคณะกรรมการพนักงานส่วนตำบลจังหวัดหนองบัวลำภู ครั้งที่ ๘/๒๕๖๑ เมื่อวันที่ ๓๑ สิงหาคม ๒๕๖๑ เห็นชอบให้เปิดกรอบตำแหน่ง คนงานทั่วไป จำนวน ๒ ตำแหน่ง นั้น

เพื่อให้ดำเนินการตามหลักเกณฑ์และวิธีการ จึงประกาศรับสมัครบุคคลเพื่อสรรหาและเลือกสรร

เพื่อบรรจุแต่งตั้งให้เป็นพนักงานจ้างแทนตำแหน่งที่ว่างลง ดังต่อไปนี้

**๑. ตำแหน่งที่รับสมัคร อัตราค่าตอบแทน**

**๑.๑ ตำแหน่งที่รับสมัคร**

**สำนักงานปลัด**

ตำแหน่ง  **คนงานทั่วไป**  พนักงานจ้างทั่วไป จำนวน ๒ อัตรา

**กองช่าง**

ตำแหน่ง **คนงานทั่วไป** พนักงานจ้างทั่วไป จำนวน ๑ อัตรา

(รายละเอียดตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้)

**๒. คุณสมบัติทั่วไปผู้มีสิทธิสมัคร**

**๒.๑คุณสมบัติทั่วไป**

ผู้สมัครสอบต้องมีคุณสมบัติทั่วไป และไม่มีลักษณะต้องห้ามตามข้อ ๖ ของ

ประกาศคณะกรรมการพนักงานส่วนตำบลจังหวัดหนองบัวลำภู เรื่องมาตรฐานทั่วไปเกี่ยวกับพนักงานจ้าง ลงวันที่ ๑ กรกฏาคม ๒๕๔๗ มีดังนี้

(๑) มีสัญชาติไทย

(๒) มีอายุไม่ต่ำกว่า ๑๘ ปีบริบูรณ์ และไม่เกิน ๖๐ ปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้

-๒-

ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(๕) ไม่เป็นผู้ดำรงตำแหน่งทางการเมือง กรรมการพรรคการเมือง

หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น

สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการรัฐวิสาหกิจ หรือหน่วยงานอื่นของรัฐ

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของ หน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**๒.๒ คุณสมบัติเฉพาะตำแหน่ง**  หน้าที่ความรับผิดชอบของตำแหน่งลักษณะงานที่ต้องปฏิบัติรายละเอียดตามที่องค์การบริหารส่วนตำบลวังทอง กำหนดแนบท้ายประกาศนี้ (ผนวก ก.)

**๓. วัน เวลา และสถานที่รับสมัครสอบ**

ผู้ประสงค์จะสมัครสอบ สามารถขอและยื่นใบสมัครด้วยตนเองได้ที่

ที่ทำการองค์การบริหารส่วนตำบลวังทอง (สำนักปลัด) หมู่ที่ ๑ ตำบลวังทอง อำเภอนาวัง จังหวัดหนองบัวลำภู **ระหว่างวันที่ ๒๐-๒๘ กันยายน ๒๕๖๑** ในเวลา ๐๘.๓๐ -๑๖.๓๐ น. เว้นวันหยุดราชการ หรือสอบถาม รายละเอียดเพิ่มเติมได้ที่เบอร์โทรศัพท์ ๐๔๒-๓๑๕๘๖๕ และที่เวปไซด์ www.wangthongnb.go.th

**๔. เอกสารและหลักฐานที่จะต้องนำมายื่นพร้อมใบสมัคร**

๔.๑ รูปถ่ายหน้าตรงไม่สวมหมวกและไม่ใส่แว่นดำ

ขนาด ๑ นิ้ว (ถ่ายไม่เกิน ๓ เดือน) จำนวน ๓ รูป

๔.๒ สำเนาวุฒิการศึกษา จำนวน ๑ ฉบับ

๔.๓ สำเนาบัตรประจำตัวประชาชน จำนวน ๑ ฉบับ

๔.๔ สำเนาทะเบียนบ้าน จำนวน ๑ ฉบับ

๔.๕ ใบรับรองแพทย์ จำนวน ๑ ฉบับ

๔.๖ หลักฐานการเปลี่ยนชื่อ – สกุล และอื่น ๆ (ถ้ามี)

-๓-

**๕.** **ค่าธรรมเนียมในการสมัคร ตำแหน่งละ ๑๐๐ บาท**

สำหรับการรับสมัครครั้งนี้ ให้ผู้สมัครตรวจสอบเอกสารหลักฐานและรับรองตนเองว่าเป็นผู้มีคุณสมบัติเฉพาะตำแหน่งตรงตามประกาศรับสมัครเลือกสรรและสรรหาหากภายหลังพบว่าผู้สมัครรายใด คุณสมบัติไม่ครบถ้วน องค์การบริหารส่วนตำบลวังทอง จะถือว่าเป็นผู้ขาดคุณสมบัติในการรับสมัครคัดเลือกและไม่มีสิทธิจะได้รับการบรรจุแต่งตั้งให้ดำรงตำแหน่งใด ๆ

**๖. ประกาศรายชื่อผู้มีสิทธิสอบ /กำหนดวันสอบ/ประกาศผลการสอบ ดังนี้**

๖.๑ **ประกาศรายชื่อผู้มีสิทธิสอบ ในวันที่ ๑ ตุลาคม ๒๕๖๑**

๖.๒ **กำหนดวันสอบ ในวันที่ ๒ ตุลาคม ๒๕๖๑**

๖.๓ **ประกาศผลสอบ ในวันที่ ๓ ตุลาคม ๒๕๖๑**

ณ องค์การบริหารส่วนตำบลวังทอง อำเภอนาวัง จังหวัดหนองบัวลำภู

**๗. หลักสูตร และวิธีการสอบ**

๗.๑ หลักสูตรและวิธีการสอบแข่งขันเพื่อบรรจุเป็นพนักงานจ้าง

**ก.ภาคความรู้ความสามารถทั่วไป**

-วิชาความรู้ความสามารถทั่วไป (๕๐ คะแนน)

**ข.ภาคความรู้ความสามารถที่ใช้เฉพาะตำแหน่ง**

-ความรู้ที่ใช้ในการปฏิบัติหน้าที่ในตำแหน่ง (๕๐ คะแนน)

**ค.ภาคความเหมาะสมกับตำแหน่ง**

-สอบสัมภาษณ์ (๑๐๐ คะแนน)

๗.๒ เกณฑ์กำหนดการตัดสิน

-ผู้ที่จะถือว่าเป็นผู้สอบแข่งขันได้ ต้องเป็นผู้สอบได้คะแนนในแต่ละภาคที่สอบตามหลักสูตรไม่ต่ำกว่าร้อยละ ๖๐ โดยคำนึงถึงหลักวิชาการวัดผลด้วย

**๘. การบรรจุแต่งตั้ง**

**๘.๑**  ผู้สอบได้จะได้รับการแต่งตั้งเมื่อองค์การบริหารส่วนตำบลวังทอง ได้รับความเห็นชอบจากคณะกรรมการพนักงานส่วนตำบลจังหวัดหนองบัวลำภู แล้วเท่านั้น ผู้สอบได้ไม่มีสิทธิเรียกร้องใดๆ ทั้งสิ้น

**๘.๒** การประกาศผลการสอบ องค์การบริหารส่วนตำบลวังทอง จะประกาศรายชื่อผู้ที่สอบได้โดยเรียงลำดับจากผู้ที่ได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนเท่ากันจะพิจารณาผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า และพิจารณาคนที่มีภูมิลำเนาในเขตองค์การบริหารส่วนตำบลวังทอง เป็นลำดับแรก การขึ้นบัญชีผู้สอบได้ จะมีอายุไม่เกิน ๑ ปี นับตั้งแต่วันประกาศรายชื่อผู้สอบได้ เพื่อสั่งจ้างและแต่งตั้งเป็นพนักงานจ้าง เว้นแต่

-๔-

องค์การบริหารส่วนตำบลวังทอง จะมีการสอบเพื่อสั่งจ้างและแต่งตั้งเป็นพนักงานจ้างในตำแหน่งเดียวกันนี้อีก และได้มีการขึ้นบัญชีผู้สอบได้ไว้ใหม่แล้ว ให้ถือว่าบัญชีขึ้นไว้ก่อนเป็นอันยกเลิก

**๘.๓** ระยะเวลาการจ้าง องค์การบริหารส่วนตำบลวังทอง จะดำเนินการทำสัญญาจ้างพนักงานจ้างทั่วไป เป็นระยะเวลาไม่เกิน ๑ ปี ทั้งนี้ ต้องผ่านความเห็นชอบจากคณะกรรมการพนักงานส่วนตำบลจังหวัดหนองบัวลำภู ก่อน

จึงประกาศให้ทราบโดยทั่วกัน

ประกาศ ณ วันที่ ๑๓ เดือน กันยายน พ.ศ. ๒๕๖๑

(ลงชื่อ) 

(นายเทียนชัย ยศทะแสน)

นายกองค์การบริหารส่วนตำบลวังทอง

**ผนวก ก.**

**รายละเอียดคุณสมบัติของผู้มีสิทธิสมัครเข้ารับการเลือกสรรเป็นพนักงานจ้าง**

**ตามประกาศรับสมัครสอบแข่งขันเพื่อสรรหาและเลือกสรรเป็นพนักงานจ้าง**

**ลงวันที่ ๑๓ กันยายน ๒๕๖๑**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑.ประเภทของพนักงานจ้างทั่วไป**

**ชื่อตำแหน่ง**  คนงานทั่วไป (ปฏิบัติหน้าที่ด้านธุรการ) สังกัดสำนักปลัด

**ระยะเวลาการจ้าง**  ไม่ก่อนวันที่ ก.อบต.จังหวัด มีมติเห็นชอบ ถึงวันที่ ๓๐ กันยายน ๒๕๖๒

**อัตราว่าง**  จำนวน ๑ อัตรา

**หน้าที่และความรับผิดชอบ**

ปฏิบัติงานธุรการและงานสารบรรณที่ต้องใช้ความรู้ทางเทคนิคหรือวิชาการภายใต้การกำกับ

ตรวจสอบโดยทั่วไป หรือตามคำสั่งหรือแบบ หรือแนวทางปฏิบัติที่มีอยู่อย่างกว้าง ๆ และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

ปฏิบัติงานเกี่ยวกับงานธุรการและงานสารบรรณที่ต้องใช้ความรู้ทางเทคนิคหรือวิชาการตามที่ได้รับมอบหมาย เช่น ร่างโต้ตอบ บันทึก ย่อเรื่อง รวบรวมข้อมูลและสถิติที่ต้องใช้ความรู้ทางเทคนิคหรือวิชาการด้านใดด้านหนึ่ง ได้แก่ ความรู้เกี่ยวกับงานช่างสาขาต่าง ๆ วิทยาศาสตร์ วิทยาศาสตร์การแพทย์ หรือเศรษฐกิจและสังคม ฯลฯ การเก็บรักษา จัดทำทะเบียนยานพาหนะการโอนกรรมสิทธิ์ ติดตามให้มีการซ่อมบำรุงรักษา ซ่อมแซมตามกำหนดเวลาที่ฝ่ายเทคนิคกำหนดไว้จำหน่ายยานพาหนะที่ชำรุดเสื่อมสภาพและการเบิกจ่ายพัสดุทางช่าง การตรวจสอบลงหรือเปลี่ยนแปลงรายการเก็บรักษาและให้บริการเอกสารสำคัญของทางราชการ เช่น ทะเบียนประวัติพนักงานส่วนตำบล ทะเบียนที่เกี่ยวกับการค้าและอุตสาหกรรม และงานทะเบียนเอกสารเกี่ยวกับสิทธิต่าง ๆ การรวบรวมข้อมูลหรือจัดเตรียมเอกสารและจดบันทึกรายงานการประชุม เป็นต้น และปฏิบัติหน้าที่อื่นที่เกี่ยวข้อง

**คุณสมบัติเฉพาะสำหรับตำแหน่ง**

วุฒิการศึกษาไม่ต่ำกว่ามัธยมศึกษาตอนปลาย เป็นเพศหญิง

**ค่าตอบแทนรายเดือน** ๙,๐๐๐ บาท

ค่าครองชีพ ๑,๐๐๐ บาท รวม ๑๐,๐๐๐ บาท

-๓-

๒**.ประเภทของพนักงานจ้างทั่วไป**

**ชื่อตำแหน่ง**  คนงานทั่วไป (ปฏิบัติหน้าที่ด้านป้องกันและบรรเทาสาธารณภัย) สังกัดสำนักปลัด

**ระยะเวลาการจ้าง**  ไม่ก่อนวันที่ ก.อบต.จังหวัด มีมติเห็นชอบ ถึงวันที่ ๓๐ กันยายน ๒๕๖๒

**อัตราว่าง**  จำนวน ๑ อัตรา

**หน้าที่และความรับผิดชอบ**

ปฏิบัติงานเกี่ยวกับการป้องกันและระงับอัคคีภัย ภัยธรรมชาติ ซึ่งมีลักษณะงานที่ต้องปฏิบัติ

ค่อนข้างยากภายใต้การกำกับตรวจสอบโดยทั่วไป หรือตามคำสั่ง ตามแบบ หรือตามแนวทางปฏิบัติที่มีอยู่อย่างกว้าง ๆ ที่จำเป็นต้องปฏิบัติโดยผู้มีความรู้ความสามารถหรือความชำนาญงานค่อนข้างสูง และปฏิบัติงานอื่นตามที่ได้รับมอบหมาย

**ลักษณะงานที่ปฏิบัติ**

ป้องกันมิให้เกิดเพลิงไหม้ ระงับอัคคีภัยที่เกิดขึ้นโดยรวดเร็วมิให้ลุกลามออกไป ลดอันตราย

และความเสียหายที่เกิดเพลิงไหม้ รักษาและบำรุงขวัญ ตลอดจนทรัพย์สินของประชาชนเป็นส่วนใหญ่ ป้องกันและบรรเทาอันตรายจากอุทกภัย วาตภัย การอพยพผู้ประสบภัยและทรัพย์สิน ช่วยเหลือสงเคราะห์ผู้

ประสบภัย การฟื้นฟูบูรณะสิ่งชำรุดเสียหายในคืนสภาพเดิม ตามแผนที่เทศบาลได้กำหนดไว้ เป็นต้น

และปฏิบัติหน้าที่อื่นที่เกี่ยวข้อง

**คุณสมบัติเฉพาะสำหรับตำแหน่ง**

วุฒิการศึกษาไม่ต่ำกว่ามัธยมศึกษาตอนปลาย เป็นเพศชาย

**ค่าตอบแทนรายเดือน** ๙,๐๐๐ บาท

ค่าครองชีพ ๑,๐๐๐ บาท รวม ๑๐,๐๐๐ บาท

- ๔ –

๓**.ประเภทของพนักงานจ้างทั่วไป**

**ชื่อตำแหน่ง**  คนงานทั่วไป (ปฏิบัติหน้าที่ด้านไฟฟ้า) สังกัดกองช่าง

**ระยะเวลาการจ้าง**  ไม่ก่อนวันที่ ก.อบต.จังหวัด มีมติเห็นชอบ ถึงวันที่ ๓๐ กันยายน ๒๕๖๒

**อัตราว่าง**  จำนวน ๑ อัตรา

**หน้าที่และความรับผิดชอบ**

ปฏิบัติงานขั้นต้นเกี่ยวกับงานช่างไฟฟ้าที่ไม่ยาก ภายใต้การกำกับตรวจสอบโดยใกล้ชิด

หรือตามคำสั่ง หรือแนวทางปฏิบัติที่มีอยู่อย่างชัดเจนหรือละเอียดถี่ถ้วน และปฏิบัติหน้าที่อื่นตามที่ได้รับ

มอบหมาย

**ลักษณะงานที่ปฏิบัติ**

ช่วยในการติดตั้ง ประกอบ ดัดแปลง ปรับปรุง บำรุงรักษา ซ่อมแซมเครื่องจักร เครื่องมือ

เครื่องใช้ที่เกี่ยวกับไฟฟ้า เบิกจ่าย จัดเก็บรักษาเครื่องมือเครื่องใช้ และวัสดุอุปกรณ์ที่ใช้ในการปฏิบัติงาน

รวบรวมข้อมูลเกี่ยวกับงานในหน่วยงาน และปฏิบัติหน้าที่อื่นที่เกี่ยวข้อง

**คุณสมบัติเฉพาะสำหรับตำแหน่ง**

วุฒิการศึกษาไม่ต่ำกว่ามัธยมศึกษาตอนปลาย เป็นเพศชาย

**ค่าตอบแทนรายเดือน** ๙,๐๐๐ บาท

ค่าครองชีพ ๑,๐๐๐ บาท รวม ๑๐,๐๐๐ บาท

**หลักเกณฑ์และวิธีการเลือกสรร**

ผู้สมัครต้องได้รับการประเมินสมรรถนะตามหลักเกณฑ์ ดังนี้

**1.ความรู้**

1.1 ความรู้ ความสามารถทั่วไป จำนวน 50 ข้อ

**2.ความรู้ความสามารถเฉพาะตำแหน่ง**

2.1 ความรู้ ความสามารถเฉพาะตำแหน่ง จำนวน 50 ข้อ

**3.คุณสมบัติส่วนบุคคล**

3.1 การตรงต่อเวลา

3.2 ประวัติประสบการณ์การทำงาน

3.3 บุคลิกภาพ/การแต่งกาย

3.4 การแก้ไขปัญหาและการตัดสินใจ

3.5 ท่วงที วาจา ภาษาที่ใช้

3.6 ความรอบรู้ในงานที่สมัคร

3.7 ความฉลาดไหวพริบและเชาว์ปัญญา

3.8 ความคิดสร้างสรรค์สิ่งใหม่ๆ

3.9 มนุษย์สัมพันธ์

3.10 ทัศนคติแรงจูงใจ

(โดยวิธีสัมภาษณ์)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**กำหนดวันสอบแข่งขัน**

**ตำแหน่ง คนงานทั่วไป จำนวน ๓ อัตรา**

**ณ ห้องประชุมองค์การบริหารส่วนตำบลวังทอง**

**อำเภอนาวัง จังหวัดหนองบัวลำภู**

**วันอังคารที่ ๒ เดือน ตุลาคม พ.ศ. ๒๕๖๑**

|  |  |  |  |
| --- | --- | --- | --- |
| **เวลา** | **รายวิชา** | **สถานที่** | **หมายเหตุ** |
| ๐๙.๐๐ – ๑๒.๐๐ น. | -ภาคความรู้ความสามารถทั่วไป (ภาค ก.)  จำนวน ๕๐ ข้อ  -ภาคความรู้ความสามารถเฉพาะตำแหน่ง (ภาค ข.)  จำนวน ๕๐ ข้อ | ห้องประชุมอบต.วังทอง |  |
| ๑๒.๐๐ – ๑๓.๐๐ น. | พักเที่ยง | | |
| ๑๓.๐๐ –๑๕.๐๐ น. | - ภาคความเหมาะสมกับตำแหน่ง (สัมภาษณ์) | ห้องประชุม อบต.วังทอง |  |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*